
             Nr.23/215/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind organizarea şi funcţionarea sistemului statistic de comerţ internaţional cu bunuri, trimis cu adresa nr.P.L.x 708 din 3 octombrie 2006 şi înregistrat sub nr.23/215 din 4 octombrie 2006.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională în cazul acestui proiect de lege.
PREŞEDINTE,

Iulian Iancu

                    Nr.23/215/2006

RAPORT

asupra proiectului de Lege privind organizarea şi funcţionarea sistemului statistic de comerţ internaţional cu bunuri


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege privind organizarea şi funcţionarea sistemului statistic de comerţ internaţional cu bunuri, trimis cu adresa nr.P.L.x 708 din 3 octombrie 2006 şi înregistrat sub nr.23/215 din 4 octombrie 2006.



Senatul, în calitate de primă Cameră sesizată, a adoptat proiectul de lege în şedinţa din 21 septembrie 2006.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională în cazul acestui proiect de lege.


Consiliul Legislativ, prin avizul nr.932 din 03.07.2006, a avizat favorabil proiectul de lege.



Comisia juridică, de disciplină şi imunităţi, prin avizul nr.P.L.x 708/10.10.2006, a avizat favorabil proiectul de lege.



Proiectul de lege are ca obiect de reglementare organizarea şi funcţionarea sistemului statistic de comerţ internaţional cu bunuri, în scopul aplicării legislaţiei Uniunii Europene în materie, respectiv a Regulamentului Parlamentului şi Consiliului nr.638/2004 şi Regulamentul Consiliului nr.1172/1995.

Prezenta lege intră în vigoare la data aderării României la Uniunea Europeană.

Pe data intrării în vigoare a prezentei legi, Hotărârea Guvernului nr.669/2004 privind pregătirea şi implementarea sistemului statistic de comerţ exterior Intrastat se abrogă.



În conformitate cu prevederile art.61 din Regulamentul Camerei Deputaţilor, republicat, membrii comisiei au examinat proiectul de lege sus-menţionat, în şedinţa din 18 octombrie 2006.



La dezbaterea proiectului de lege au participat, în conformitate cu prevederile art.55 din Regulamentul Camerei Deputaţilor, republicat, reprezentanţi din partea Institutului Naţional de Statistică: domnul prof.dr.Vergil Voineagu – preşedinte, domnul Gherguţ Ioan – vicepreşedinte şi din partea Autorităţii Naţionale a Vămilor: doamna Groza Maria – şef serviciu.



La dezbaterea proiectului de lege, din totalul de 22 membri ai comisiei, au fost prezenţi 19 deputaţi.


În urma dezbaterilor şi a opiniilor exprimate, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind organizarea şi funcţionarea sistemului statistic de comerţ internaţional cu bunuri, în forma adoptată de Senat.



În raport de obiectul şi conţinutul său, propunerea legislativă face parte din categoria legilor ordinare.
                    PREŞEDINTE,                                        SECRETAR,
                      Iulian Iancu                                          Aurelia Vasile
Consilier,

Viorela Gondoş

